[image: G_111]ОБЩИНА БУРГАС 		               BURGAS MUNICIPALITY
8000 Бургас, ул.”Александровска” № 26	                                               26, Aleksandrovska Street, 8000 Burgas, Bulgaria
телефон: 056/840915-19; факс: 056/841314		                               Phone: +35956/840915-19; Fax: +35956/841314
[image: ]електронна поща: obshtina@burgas.bg	                                 	e-mail: obshtina@burgas.bg
[image: ]www.burgas.bg                                                                                                    www.burgas.bg 




Д О К Л А Д Н А     З А П И С К А

ОТ  ДИМИТЪР НИКОЛОВ НИКОЛОВ -
КМЕТ НА ОБЩИНА БУРГАС


	ОТНОСНО: Предоставяне на общинска земя на основание §27, ал.2, т.2 от Преходните и заключителни разпоредби към Закона за изменение и допълнение на Закона за собствеността и ползването на земеделските земи, с оглед постановяване решение на Общинската служба по земеделие - Бургас, за обезщетяване на наследници на Б. И. Т.


УВАЖАЕМИ ОБЩИНСКИ СЪВЕТНИЦИ,

В Община Бургас е постъпило мотивирано предложение с вх. № 24-00-2609/ 01.12.2023 г. от началника на Общинска служба по земеделие –  гр. Бургас до Общински съвет – Бургас, чрез Кмета на общината с искане за предоставяне на земеделска земя, собственост на Община Бургас, с оглед постановяване решение за обезщетяване на наследници на Б. И. Т. 
С Протокол № 21-99-10.02.2016 г. на АГКК - гр. Бургас е отстранена  явна фактическа грешка в контактната зона между поземлените имоти възстановени по реда на ЗСПЗЗ и ЗВСГЗГФ и поземлени имоти в урбанизираната територия на землището на с. Твърдица, община Бургас и е одобрен списъка на засегнатите имоти.
При съвместяване на Картата на възстановената собственост на землище с. Твърдица и плана за регулация на селото, се установява, че 741 кв.м. от имот № 001005 с площ 2,322 дка по КВС, собственост на наследници на Б. И. Т. се  припокрива с имот по плана за регулация и за тях следва да се извърши обезщетение по реда на чл. 10б, ал. 1 от ЗСПЗЗ. 
С Решение № ОЗ-85/08.06.2022 г., издадено по чл.19, ал.4, т.1 от ЗСПЗЗ и чл.19, ал.8 от ППЗСПЗЗ, за определяне право на обезщетение на собствениците по реда на чл. 10б, ал.1 от ЗСПЗЗ във връзка с процедираното съвместяване на КВС и КК, Общинска служба по земеделие- Бургас е определила на наследници на Борис Илиев Тодоров обезщетение за засегнатите от изменението 0,741 дка земя, седма категория, в землището на с. Твърдица да бъде изпълнено със земеделска земя или поименни компенсационни бонове.
Въз основа на постъпило писмено искане от наследниците на Б. И. Т., обезщетяването да бъде изпълнено със земя, Общинска служба по земеделие е постановила Решение № ОЗ-85/13.10.2022 г., с което определя на правоимащите лица обезщетение със земя на стойност 239 лева, определена съгласно Протокол за формиране на средни цени лв./дка по категории за землище с. Твърдица, изготвен от Поземлена комисия- Бургас, видно от който средната цена за VII категория земя, е 322 лв./дка.
С цитираното мотивирано предложение до Община Бургас, началника на Общинска служба по земеделие – Бургас е отправил искане обезщетението да бъде изпълнено с част от ПИ с идентификатор 72151.29.43, целият с площ 7,082 дка, с НТП пасище, девета категория по КККР на с. Твърдица.
Посоченият общински ПИ с идентификатор 72151.29.43, съответства на имот № 000073 по недействаща КВС на землище с. Твърдица, община Бургас.
	Същият е в категорията Остатъчен общински фонд, предаден в собственост на Община Бургас с Протоколно решение № 19/17.10.2008 г. на ОСЗГ- гр. Бургас, одобрено със Заповед № РД-11-103/05.11.2008 г. на Директора на ОД ”Зeмеделие” – гр. Бургас.
	За имота е съставен Акт № 8374/12.04.2016 г. за ПОС.
Изготвен е служебен проект за изменение на КККР на с. Твърдица, община Бургас, като от ПИ с идентификатор 72151.29.43, целият с площ 7,082 дка и начин на трайно ползване: Пасище, IХ категория е обособен самостоятелен ПИ с идентификатор 72151.29.50, с площ 1,694 дка, отговаряща на стойността на обезщетението в размер на 239 лв, съгласно Протокол за формиране на средни цени лв./дка по категории в землището на с. Твърдица, община  Бургас. (141 лв/дка - IХ категория земя).
Съгласно разпоредбата на §27, ал.2, т. 3 от Преходните и заключителни разпоредби към Закона за изменение и допълнение на Закона за собствеността и ползването на земеделските земи (ДВ, бр.62 от 2010г.), Общинските съвети предоставят земи от общинския поземлен фонд, включително пасища и мери по чл. 19 от ЗСПЗЗ, за обезщетяване на собствениците, чиято собственост не може да бъде възстановена. 
Предвид изложеното и на основание правомощията ми по чл.73, ал.1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, §27, ал. 2, т. 2, от Преходните и заключителни разпоредби към Закона за изменение и допълнение на Закона за собствеността и ползването на земеделските земи, чл. 45ж, ал. 2 от ППЗСПЗЗ, да приеме следното

Р  Е  Ш  Е  Н  И  Е :

Дава съгласие ПИ с идентификатор 72151.29.50 по КККР на с. Твърдица, община Бургас, с площ 1,694 дка и с начин на трайно ползване: Пасище, IХ категория, при съседи: 72151.28.37, 72151.29.51, 72151.6.1, 72151.502.235, 72151.502.202 и 72151.502.234, образуван от ПИ с идентификатор 72151.29.43, целият с площ 7,082 дка, да бъде предоставен на Общинска служба „Земеделие“-Бургас, за постановяване на решение за обезщетяване в полза на наследници на Б. И. Т.
Приложение: 1.Искане с вх. № 24-00-2609/01.12.2023 г. от ОСЗ- Бургас; 
		   2. Протокол № 21-99-10.02.2016 г. на АГКК;
                         3. Решение № 03-85/08.06.2022 г. на ОСЗ – Бургас;
                         4. Решение № 03-85/13.10.2022 г. на ОСЗ – Бургас;
                         5. Удостоверение № 25-100827$11.04.2024 г. на АГКК; 
		   6. Акт № 8374/12.04.2016 г. за ПОС; 
                         7. Протокол за формиране на средни цени лв./дка по категории в землище с. Твърдица;         
   
  

ДИМИТЪР НИКОЛОВ
Кмет на Община Бургас

